امریکا هاوا قوه‌لرینه مخصوص F-35A  تیپ‌لی ساواش اوچاغی فلوریدا قضایا اوغراییب.
فلوریدا ایالت ینده کی اگلین حربی هاوا قوه‌لریندن وئریلن آچیقلامادا 58-جی دونانمایا مخصوص F-35A  ساواش اوچاغی‌نین عادی اوچوش زامانی یئرلی واختلا ساعات 21:30 راده‌لرینده ائنیش ائدرکن قضایا اوغرادیغی بیلدیریلیر. اوچاق پیلوتونون اوتوراجاغی‌نین اتوماتیک اولا‌راق آتیلماسی اصولو ایله خلاص اولوندوغو و قضا ایله باغلی سوروشدورما باشلانیلدیغی بیلدیریلیب.
اؤتن هفته عینی بازا‌دان چیخان F-22 Raptor  تیپ‌لی قیریجی طیاره ده هاوایا قالخدیقدان بیر مودت سونرا قضایا اوغراییب. امریکا هاوا قوه‌لری‌نین ان باها‌لی اوچاق لارینین عینی بازادا قیسا مودت عرضینده قضایا اوغراماسی دقت چکیب.
